- Hindi News
- National
- बैजेंद्र कुमार का ट्वीट मैं गुरुओं से निराश हूं, वे कार्पोरेट बाबा हो गए हैं
बैजेंद्र कुमार का ट्वीट-मैं गुरुओं से निराश हूं, वे कार्पोरेट बाबा हो गए हैं
श्रीश्री के प्रवास से उपजे विवाद के बाद आईएएस का कमेंट चर्चा में
भास्कर न्यूज | रायपुर
आर्ट आफ लिविंग के प्रमुख श्रीश्री रविशंकर के छत्तीसगढ़ प्रवास के बाद राजनीतिक विवाद जहां बढ़ता ही जा रहा है, वहीं सीनियर आईएएस अफसर एडिशनल चीफ सेक्रेटरी एन बैजेंद्र कुमार ने ट्वीट कर गुरुओं पर बड़ा हमला बोला है। बैजेंद्र कुमार ने ट्वीट किया है-मैं गुरुओं से निराश हूं। वे अब धनी, खूबसूरत और ताकतवर लोगों के कार्पोरेट गुरु बन गए हैं। अब मैं तीसरी कसम खा लिया हूं। शेष|पेज 6
कुमार ने अपने बयान के साथ तीन इमेज भी डाले हैं।
बैजेंद्र कुमार ने किसी भी धर्मगुरु का नाम नहीं लिया है लेकिन उनका ट्वीट ऐसे समय में आया है जब रविशंकर के हाल के प्रवास के दौरान प्रदेश में राजनीति गरमा गई है। बीजापुर के कार्यक्रम के बाद रविशंकर ने जब विधानसभा में व्याख्यान दिया तो प्रदेश कांग्रेस अध्यक्ष भूपेश बघेल ने कहा-पहले मैं भी सुदर्शन क्रिया करता था लेकिन अब नहीं करता क्योंकि रविशंकर भाजपा सरकार का गुणगान करने लगे हैं। इतना ही नहीं उन्होंने दूसरे दिन फिर हमला बोलते हुए कहा -रविशंकर नक्सलियों के पक्ष में बयान दे रहे हैं। उनके प्रति सहानुभूति जता रहे हैं। आतंकवादियों से मिलने के आरोप में जनसुरक्षा कानून के तहत मामला दर्ज करना चाहिए।
सरोज ने शेर के जरिए दिया भूपेश को जवाब
भूपेश के बयान पर भाजपा की ओर से पलटवार शुरू हो गए। प्रदेश भाजपा अध्यक्ष धरमलाल कौशिक के बाद भाजपा की राष्ट्रीय महासचिव सरोज पांडे ने ट्वीट के जरिए कटाक्ष किया। सरोज ने कहा कि भूपेश श्रीश्री पर आरोप लगाकर सस्ती राजनीति कर रहे हैं। श्रीश्री द्वारा नक्सल क्षेत्रों में शांति बहाली के लिए किए किए जा रहे प्रयासों की तारीफ करनी चाहिए, निंदा नहीं। सरोज ने एक शेर के जरिए भूपेश को सीख दी- जरा सा कुदरत ने क्या नवाजा, के आके बैठे हो पहली शफ में, अभी से उड़ने लगे हो हवा में, अभी तो शोहरत नई-नई है।
tgl_Latn sot_Latn hin_Deva hin_Deva bho_Deva bho_Deva hin_Deva hin_Deva hin_Deva hin_Deva hin_Deva